**Монашеството и българската историопис от XVIII век – извори, употреби, интерпретации. Конференцията е посветена на 300 годишнината от рождението на о. Паисий Хилендарски**

**Договор** 80-10-74 / 11.05.2022

(Частично финансиране на научен форум)

**Ръководител**: доц. д-р Надежда Петрова Александрова

Конференцията отговаря на нуждата да не се празнува и чества Паисий Хилендарски по политически или идеологически причини, а да се проблематизира и контекстуализира делото му както в епохата на национално строителство, така и в по-късно време.

На Научния форум, проведен на 15 и 16 септември 2022 г., са участвали 32 учени от български и чуждестранни университети.

Докладите са дискутирали контекста на възникване на Паисиевото съчинение в манастирската среда на 17. и 18. век; проблема с разпространението на съчинението с преписи и преправки, а също така и повлияването на текста върху следващите поколения книжовници. Част от времето е било посветено на анализа на самия текст на съчинението, както и на неговата по-късна рецепция и техниките на митологизация на Паисиевия образ в историята, литературата и киното.

За успеха на форума свидетелстват и излезлите два отзива в печата за събитието, както и трети в списание „Българистика“.